Allerede på midten av 80-tallet ble det imidlertid diskutert om man skulle innføre en nasjonal liga. En av grunnene var at i de enkelte regionalligaene var avstanden for stor mellom noen topplag og resten av lagene. Dette reflekteres i mesterskapene, der flere lag var gjengangere. Vest og nord i landet ble det dannet overregionale ligaer, og etter hvert fulgte andre. Det ble tatt opp på Forbundsdagen til det tyske fotballforbundet at det burde dannes en Bundesliga, men det ble ikke noe av. Det var først etter at Tysklands landslag vant EM på hjemmebane at det ble besluttet. Beslutningen ble tatt i 1989, samme år som landslaget vant EM, og gjaldt for påfølgende sesong, 1990-91-sesongen.